PAGE  
9

Parlamentul  României

[image: image1.png]FOMANIA




	Comisia pentru buget,

finanţe şi bănci
	
	Bucureşti  

Nr.XVIII/2/600


Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.55/1999 privind executarea silită a creanţelor bancare neperformante preluate la datoria publică internă, cu care comisia noastră a fost sesizată în fond cu adresa Biroului Permanent nr.295 din 6 septembrie 1999.

RAPORT

asupra proiectului de Lege pentru aprobarea Ordonanţei Guvernului nr.55/1999 privind executarea silită a creanţelor bancare neperformante preluate la datoria publică internă

In urma examinării proiectului de Lege pentru aprobarea Ordonanţei Guvernului nr.55/1999 privind executarea silită a creanţelor bancare neperformante preluate la datoria publică internă, în şedinţa din 29 septembrie 1999, propunem ca acesta să fie supus spre dezbatere şi adoptare cu următoarele amendamente:

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Art.2. lit.e)

“e) persoanele fizice sau persoanele juridice care, în baza unor raporturi stabilite cu persoanele prevăzute la lit.a), b) şi d), au dobândit, indiferent de titlu sau modalitate, bunuri ori alte avantaje financiare în dauna obligaţiei de restituire a creditului”
	Se propune completarea textului astfel:

“e) persoanele fizice sau persoanele juridice care, în baza unor raporturi stabilite cu persoanele prevăzute la lit.a), b) şi d), au dobândit, cu încălcarea prevederilor legale,  indiferent de titlu sau de modalitate, bunuri ori alte avantaje financiare în dauna obligaţiei de restituire a creditului”.

Autori: Dl. Deputat Morariu Gheorghe – Grup Parlamentar PNT-CD;

Dl. Deputat Dan Constantinescu – Grup Parlamentar PNL
	Prevederea se aplică numai în cazul persoanelor care au încălcat prevederile legale şi de aceea se impunea această precizare evitându-se astfel eventualele abuzuri.

	2.
	Art.5. alin (1)

“(1) După comunicarea către debitor a titlului executoriu Agenţia de Valorificare a Activelor Bancare poate dispune, prin ordin, blocarea prin poprire a conturilor bancare, în lei şi în valută, ale oricărui debitor. În termen de 24 de ore de la primirea ordinului banca va confirma în scris blocarea contului”.
	Se propune modificarea textului astfel:

“(1) După comunicarea către debitor a titlului executoriu, Agenţia de Valorificare a Activelor Bancare poate dispune, prin ordin, blocarea prin poprire a conturilor bancare, în lei şi în valută, ale acestuia. În termen de 2 zile bancare de la primirea ordinului, banca va confirma în scris blocarea contului”.

Autori: Dl Deputat Constantin Teculescu – Grup Parlamentar PDSR
	Termenul de 24 de ore propus în proiectul de lege este prea scurt pentru circuitul documentelor.

	3.
	Art.5. alin (2)

“(2) Pe perioada blocării conturilor bancare orice plată se poate face numai cu aprobarea prealabilă, scrisă, a Agenţiei de Valorificare a Activelor Bancare, cu excepţia plăţilor în contul creanţei cesionate şi a privilegiilor legale”.
	Se propune completarea textului astfel:

“(2) Pe perioada blocării disponibilităţilor din conturile bancare, orice plată se poate face numai cu aprobarea prealabilă, scrisă, a Agenţiei de Valorificare a Activelor Bancare, cu excepţia plăţilor în contul creanţei cesionate şi a privilegiilor legale”.

Autor: Dl. Deputat Constantin Teculescu – Grup Parlamentar PDSR.
	Depozitele nu se află în conturi.

Se blochează disponibilităţile existente în conturile bancare.

	4.
	Art.5. alin (2’) nou
	Se propune introducerea unui alineat (2’). 

“Pe perioada blocării disponibilităţilor din conturi, banca va bonifica dobânda conform condiţiilor convenite anterior blocării ”

Autor: Dl. Deputat Constantin Teculescu – Grup Parlamentar PDSR
	În vederea respectării drepturilor titularilor de conturi

	5.
	Art.5. alin (4)

“(4) Sumele din conturile blocate se virează în contul Agenţiei de Valorificare a Activelor Bancare, după validarea popririi”.
	Se propune completarea textului astfel:

“(4) Sumele din conturile blocate se virează în contul Agenţiei de Valorificare a Activelor Bancare, la cererea acesteia, după validarea popririi”.

Autor: Dl. Deputat Dan Constantinescu – Grup Parlamentar PNL
	În vederea unei bune gestionări.

	6.
	Art.6. (1)

“(1) La cererea Agenţiei de valorificare a Activelor Bancare, instanţa poate încuviinţa, prin derogare de la prevederile art.907 şi art.908 din Codul comercial, în condiţiile prevăzute în Cap.IV din prezenta ordonanţă – la societatea comercială care constituie debitorul  cedat, la societatea comercială care este debitoare potrivit art.2 lit.b), precum şi la societatea comercială la care debitorii prevăzuţi la art.2 deţin, separat sau împreună, cel puţin 50% plus o acţiune din capitalul social sau, după caz, majoritatea părţilor sociale – sechestru asupra acţiunilor şi părţilor sociale şi instituirea administrării speciale.

Sechestrul şi măsura admi-nistrării speciale se aplică de la data înregistrării hotărârii definitive a instanţei la registrul comerţului”.
	Se propune reformularea alineatului (1), iar textul art.6 se desparte în două alineate, astfel:

“(1) La cererea Agenţiei de Valorificare a Activelor Bancare, instanţa poate încuviinţa, prin derogare de la prevederile art.907 şi 908 din Codul comercial, în condiţiile prevăzute la Cap.IV din prezenta ordonanţă sechestrul asupra acţiunilor şi părţilor sociale şi instituirea administrării speciale, la societatea comercială care constituie debitorul cedat, la societatea comercială care este debitoare potrivit art.2 lit.b, precum şi la societatea comercială la care debitorii prevăzuţi la art.(2) deţin, separat sau împreună, cel puţin 50% plus o acţiune din capitalul social sau, după caz, majoritatea părţilor sociale.

(2) Sechestrul şi măsura administrării speciale se aplică de la data înregistrării hotărârii definitive a instanţei la registrul comerţului”.

Autor: Dl. Deputat Ana Gheorghe – Grup Parlamentar PDSR
	Pentru claritatea  textului.

	7.
	Art.6 alin (2)
	Devine art.6 alin (3)
	

	8.
	Art.6 alin (3)

“(3) Societatea comercială supusă administrării speciale nu va aloca nici o resursă specială pentru dezvoltare, iar dividendele cuvenite acţionarilor sau asociaţilor care sunt debitori ai creanţelor bancare neperformante cesionate Agenţiei de Valorificare a Activelor Bancare se varsă în contul datoriei debitorului cedat”.
	Devine art.6 alin (4) şi se propune modificarea textului astfel:

“(4) Societatea comercială supusă administrării speciale nu va repartiza din profitul obţinut sume pentru dezvoltare, iar dividendele cuvenite acţionarilor sau asociaţilor care sunt debitori ai creanţelor bancare neperformante cesionate Agenţiei de Valorificare a Activelor Bancare se varsă în contul datoriei debitorului cedat”.

Autori: Dl. Deputat Ana Gheorghe – Grup Parlamentar PDSR;

Dl. Deputat Dan Constantinescu – Grup Parlamentar PNL
	Textul propus este mai explicit.

	9.
	Art.6. alin (4)
	Devine art.6 alin (5).
	

	10
	Art.6. alin (5)
	Devine art.6 alin (6).
	

	11.
	Art.6. alin (6)
	Devine art.6 alin (7).
	

	12.
	Art.12 alin (1)

“(1) Termenul de prescripţie a acţiunilor îndreptate împotriva Agenţiei de Valorificare a Activelor Bancare este de 3 luni de la data când s-a cunoscut sau trebuia să se cunoască faptul sau actul pe care se întemeiază acţiunea, dar nu mai mult de 6 luni de la data producerii faptului sau încheierii actului, dacă legea nu prevede un termen mai scurt”.
	Se propune modificarea alineatului astfel:

“(1) Termenul de prescripţie a acţiunilor îndreptate împotriva Agenţiei de Valorificare a Activelor Bancare este de 6 luni de la data când s-a cunoscut sau trebuia să se cunoască faptul sau actul pe care se întemeiază acţiunea, dar nu mai mult de 12 luni de la data producerii faptului sau încheierii actului, dacă legea nu prevede un termen mai scurt”.

Autor: Dl. Deputat Constantin Teculescu – Grup Parlamentar PDSR
	Termenul de prescripţie de 3 luni este mult prea scurt în cazul acţiunilor îndreptate împotriva Agenţiei de Valorificare a Activelor Bancare

	13.
	Art.13.

“Procedurile de executare silită pentru valorificarea activelor bancare de către Agenţia de Valorificare a Activelor Bancare sunt puse în aplicare de către corpul de executori ai Agenţiei de Valorificare a Activelor Bancare şi/sau de către executorii judecătoreşti”.
	Se propune modificarea textului astfel:

“Procedurile de executare silită pentru valorificarea activelor bancare de către Agenţia de Valorificare a Activelor Bancare sunt puse în aplicare de către corpul de executori ai Agenţiei de Valorificare a Activelor Bancare sau de către executorii judecătoreşti”.

Autor: Dl. Deputat Dan Constantinescu – Grup Parlamentar PNL
	Pentru claritatea textului.

	14.
	Art.14 alin (1)

“(1) Executorii Agenţiei de Valorificare a Activelor Bancare se numesc prin ordin al secretarului de stat al Agenţiei de Valorificare a Activelor Bancare şi au competenţă deplină pe întregul teritoriu al ţării”.
	Se propune modificarea textului astfel:

“(1) Executorii Agenţiei de Valorificare a Activelor Bancare se numesc prin ordin al secretarului de stat, care conduce Agenţia şi au competenţă deplină pe întregul teritoriu al ţării”.

Autori: Dl. Deputat Dan Constantinescu – Grup Parlamentar PNL;

Dl. Deputat Ana Gheorghe – Grup Parlamentar PDSR.
	Corelare cu prevederile Ordonanţei de urgenţă a Guvernului nr.51/98 privind unele măsuri premergătoare privatizării băncilor.

	15.
	Art.23.

“Executarea silită a bunurilor imobile ipotecate şi a bunurilor mobile gajate se poate face în termen de 5 zile de la comunicarea titlului executoriu către proprietarul acestuia, fără încuviinţarea instanţei”.
	Se propune modificarea textului, astfel:

“Executarea silită a bunurilor imobile ipotecate şi a bunurilor mobile gajate se poate face după expirarea unui termen de  5 zile de la comunicarea titlului executoriu către proprietarul acestuia, fără încuviinţarea instanţei”.

Autori: Dl. Deputat Teodor Gheorghe Morariu – Grup Parlamentar PNTCD;

Dl. Deputat Constantin Teculescu – Grup Parlamentar PDSR
	Printr-o exprimare cât mai clară se evită eventualele interpretări în aplicarea prezentei legi.

	16.
	Art.31.

“Bunurile rămân sub sechestru până la valorificarea lor sau până când Agenţia de Valorificare a Activelor Bancare dispune ridicarea sechestrului”.
	Se completează textul:

“Bunurile rămân sub sechestru până la valorificarea lor sau până când Agenţia de Valorificare a Activelor Bancare ori, după caz, instanţa competentă dispune ridicarea sechestrului”.

Autori: Dl. Deputat Dan Constantinescu – Grup Parlamentar PNL
	Pentru acoperirea tuturor cazurilor de bunuri sub sechestru care pot fi valorificate şi de instanţele competente.

	17.
	Art.34 alin (2)

“(2) După stabilirea preţului de pornire, licitatorul, cu cel puţin 15 zile înainte de data licitaţiei, va publica un anunţ de vânzare într-un cotidian naţional de largă circulaţie şi/sau într-un cotidian local. Anunţul va cuprinde sintetic bunurile ce urmează a fi licitate, ziua, ora şi locul licitaţiei, preţul de pornire şi valoarea garanţiei de participare stabilită de Agenţia de Valorificare a Activelor Bancare, domiciliul sau sediul licitatorului; în funcţie de gruparea bunurilor se pot prezenta numai limitele de preţ. Anunţul va fi comunicat în mod obligatoriu proprietarului bunului; dacă acesta nu este găsit, procedura se consideră îndeplinită prin afişare la locul licitaţiei, la locul bunului şi la sediul primăriei din unitatea administrativ-teritorială unde se află bunul”.
	Se modifică termenul de publicare a anunţului:

“(2) După stabilirea preţului de pornire, licitatorul, cu cel puţin 30 zile înainte de data licitaţiei, va publica un anunţ de vânzare într-un cotidian naţional de largă circulaţie şi/sau într-un cotidian local. Anunţul va cuprinde sintetic bunurile ce urmează a fi licitate, ziua, ora şi locul licitaţiei, preţul de pornire şi valoarea garanţiei de participare stabilită de Agenţia de Valorificare a Activelor Bancare, domiciliul sau sediul licitatorului; în funcţie de gruparea bunurilor se pot prezenta numai limitele de preţ. Anunţul va fi comunicat în mod obligatoriu proprietarului bunului; dacă acesta nu este găsit, procedura se consideră îndeplinită prin afişare la locul licitaţiei, la locul bunului şi la sediul primăriei din unitatea administrativ-teritorială unde se află bunul”.

Autor: Dl. Deputat Constantin Teculescu – Grup Parlamentar PDSR
	În vederea cunoaş-terii anunţului de vânzare de un număr cât mai mare de potenţiali ofertanţi şi de respectarea proce-durii obligatorii a licitaţiei.

	18.
	Art.34 alin (3)

“(3) Licitaţia poate avea loc numai după expirarea termenului de 15 zile prevăzut la alin.2 şi se va desfăşura la locul stabilit de Agenţia de Valorificare a Activelor Bancare. Debitorul cedat este obligat să permită ţinerea licitaţiei în spaţiile pe care le deţine, dacă sunt adecvate acestui scop”.
	Se modifică termenul după care are loc licitaţia:

“(3) Licitaţia poate avea loc numai după expirarea termenului de 30 zile prevăzut la alin.2 şi se va desfăşura la locul stabilit de Agenţia de Valorificare a Activelor Bancare. Debitorul cedat este obligat să permită ţinerea licitaţiei în spaţiile pe care le deţine, dacă sunt adecvate acestui scop”.

Autor: Dl. Deputat Constantin Teculescu – Grup Parlamentar PDSR.
	Idem.

	19.
	Art.36. alin (4)

“(4) În cazul în care la prima licitaţie nu se oferă preţul de pornire, licitatorul, în cel mult 5 zile, va publica un nou anunţ, cu respectarea prevederilor art.34 alin.(2), care se aplică în mod corespunzător, în vederea ţinerii unei noi licitaţii. Preţul de pornire în acest caz este de 75% din preţul de pornire al licitaţiei anterioare”.
	Se completează textul:

“(4) În cazul în care la prima licitaţie nu se oferă preţul de pornire, licitatorul, în cel mult 5 zile, va publica un nou anunţ, cu respectarea prevederilor art.34 alin.(2), mai puţin termenul de licitaţie care se reduce la 15 zile, care se aplică în mod corespunzător, în vederea ţinerii unei noi licitaţii. Preţul de pornire în acest caz este de 75% din preţul de pornire al licitaţiei anterioare”.

Autori: Dl. Deputat Dan Constantinescu – Grup Parlamentar PDSR;

Dl. Deputat Constantin Teculescu – Grup Parlamentar PDSR.
	Idem.

	20.
	Art.36 alin (5)

“Dacă la a doua licitaţie nu se înregistrează o ofertă de cel puţin 75% din preţul de pornire al primei licitaţii, licitatorul va organiza o a treia licitaţie la care preţul de pornire este de 50% din preţul de pornire al primei licitaţii”.
	Se completează textul:

“Dacă la a doua licitaţie nu se înregistrează o ofertă de cel puţin 75% din preţul de pornire al primei licitaţii, licitatorul va organiza o a treia licitaţie, în condiţiile alin.(4), la care preţul de pornire este de 50% din preţul de pornire al primei licitaţii”.

Autor: Dl. Deputat Dan Constantinescu – Grup Parlamentar PNL.
	Alin.4 al prezentului articol conţine prevederi privind organizarea unei noi licitaţii.

	21.
	Art.37. alin (4)

“(4) În termen de 10 zile de la întocmirea procesului-verbal de licitaţie, adjudecatarul şi licitatorul vor încheia contractul de vânzare-cumpărare. Contractul, semnat de cumpărător, se trimite de către licitator spre a fi semnat de conducerea Agenţiei de Valorificare a Activelor Bancare, dacă nu l-a împuternicit pe licitator în acest scop. Agenţia de Valorificare a Activelor Bancare poate refuza semnarea contractului numai în cazul în care acesta nu corespunde celor stabilite la licitaţie ori cuprinde clauze ilegale”.
	Se modifică textul:

“(4) În termen de 5 zile lucrătoare de la întocmirea procesului-verbal de licitaţie, adjudecatarul şi licitatorul vor încheia contractul de vânzare-cumpărare. Contractul, semnat de cumpărător, se trimite de către licitator spre a fi semnat de conducerea Agenţiei de Valorificare a Activelor Bancare, dacă nu l-a împuternicit pe licitator în acest scop. Agenţia de Valorificare a Activelor Bancare poate refuza semnarea contractului numai în cazul în care acesta nu corespunde celor stabilite la licitaţie ori cuprinde clauze ilegale”.

Autor: Dl. Deputat Constantin Teculescu – Grup Parlamentar PDSR.
	Precizarea este necesară şi în acelaşi timp respectă exprimarea din reglementări în vigoare.

	22.
	Art.40.

“Debitorii pot contesta în justiţie măsurile dispuse de Agenţia de Valorificare a Activelor Bancare potrivit prezentei ordonanţe şi pot face contestaţie la executare, numai cu depunerea unei cauţiuni egale cu jumătate din valoarea activului bancar supus valorificării”.
	Se modifică nivelul cauţiunii, după cum urmează:

“Debitorii pot contesta în justiţie măsurile dispuse de Agenţia de Valorificare a Activelor Bancare potrivit prezentei ordonanţe şi pot face contestaţie la executare, numai cu depunerea unei cauţiuni egale cu 20% din valoarea activului bancar supus valorificării”.

Autori: Dl. Deputat Constantin Teculescu – Grup Parlamentar PDSR;

Dl. Deputat Gheorghe Morariu – Grup Parlamentar PNTCD.
	Pentru a se evita blocarea unei sume prea mari pentru situaţia financiară în care se află debitorii respectivi.


Prezentul proiect de Lege face parte din categoria legilor ordinare.

	Dan Constantinescu

PREŞEDINTE


	Constantin Teculescu

SECRETAR


Experţi parlamentari:

Bărdiţă Mariana

Onete Alexandru

Măţan Ofelia

